Óveðrið bjó til óvenjulegt landslag á Brekknasandi í Þistilfirði . mbl.is / Líney Haugasjór og hvassviðri var við Brekknasand í Þistilfirði aðra helgina í janúar og gengu öldur lengra upp á sandinn en göngufólk bjóst við og fékk væna gusu upp að hnjám . Á sandinum veltust vatnamýsnar um , brúnir hnettir af ýmsum stærðum . Vatnamýs eru fremur sjaldgæf fyrirbæri á Íslandi , segir á vef Náttúrufræðistofu Norðausturlands , en þær myndast þegar mosi veltist í ferskvatni vegna ölduhreyfinga í stöðuvötnum eða vegna strauma í straumvötnum . Verða þá til vöndlar , oftast kúlulaga , en geta líka verið sívalningar eða sporöskjulaga . Vatnamýs finnast oftast við vatns - eða árbakka en hafa þó fundist í sjávarfjörum og hafa þá borist til sjávar með straumvötnum en Hafralónsá rennur til sjávar þarna við Brekknasand .